พอดีกินยาคุมแบบ28เม็ดปกติอยู่แล้วมีเพศสัมพันกับแฟนแล้วถุงยางอนามัยขาดเลยไปปรึกษาเภสัชเค้าแนะนำให้กินยาคุมฉุกเฉินเลยอยากถามว่าสามารถกินยาคุมแบบปกติต่อไปเรื่อยหรือว่าควรหยุดยาแล้วมากินใหม่ตอนประจำเดือนมาคะ
สวัสดีค่ะ จริงๆแล้วหากรับประทานยาคุมแบบแผงรายเดือนมาอย่างต่อเนื่องสม่ำเสมอทุกวัน กินมาเกิน 7 วันแล้ว แม้ถุงยางแตก ก็ไม่มีความจำเป็นต้องใช้ยาคุมฉุกเฉินอีก เพราะจะทำให้เกิดผลข้างเคียงเช่นเลือดออกผิดปกติ ประจำเดือนมาคลาดเคลื่อนในกรณีนี้ที่กินไปแล้ว ก็ควรกินยาคุมแบบแผงรายเดือนต่อไปจนครบ แล้วสังเกตประจำเดือนในช่วง 7 เม็ดสุดท้ายอีกครั้ง ถ้าไม่มา ก็ควรยืนยันการตั้งครรภ์ก่อนเริ่มแผงใหม่ค่ะ